stanford-oval/wikipedia huggingface dataset:
22. heinäkuuta
Tapahtumia

1456 – Osmanien valtakunnan sodat Euroopassa: Belgradin piiritys. János Hunyadi kukisti Mehmed I:n joukot.
1894 – Autoilu: Theodor von Liebieg ja Franz Stranský saapuivat määränpäähänsä tehtyään autoilun historian ensimmäisen pitkän automatkan; he ajoivat 939 kilometriä 69 tunnissa.
1908 – Painija Verner Weckman voitti Suomen ensimmäisen olympiakullan IV olympiadin kisoissa Lontoossa.
1933 – Ilmailu: Wiley Post lensi ensimmäisenä ihmisenä yksin maailman ympäri. Matkan pituus oli 25 100 km ja se kesti seitsemän päivää, 18 tuntia ja 45 minuuttia.
1934 – Pankkiryöstäjä John Dillinger, ”kansanvihollinen nro 1” (Public Enemy No. 1), haavoittui kuolettavasti FBI:n agenttien luodeista Chicagossa.
1941 – Toinen maailmansota: eversti Ruben Lagukselle myönnettiin ensimmäinen Mannerheim-risti.
1942 – Toinen maailmansota/holokausti: Varsovan gheton juutalaisten järjestelmällinen ghetosta karkottaminen alkoi.
1944 – Toinen maailmansota: Neuvostoliitto aloitti vastahyökkäyksen Itä-Puolassa ja perusti Lublinin hallituksen.
1946 – Irgunin King David Hotelin pommi-iskussa Jerusalemissa kuoli 90 ihmistä.
1954 – Laos itsenäistyi Geneven rauhankonferenssin päätöksen mukaisesti.
1962 – Avaruustutkimus: Mariner 1 -avaruusalus lensi epävakaasti useiden minuuttien ajan lähdöstä, ja se jouduttiin tuhoamaan.
1977 – Kiinan johtaja Deng Xiaoping palasi valtaan.
1990 – Suomessa näkyi auringonpimennys.
1991 – Sarjamurhaaja Jeffrey Dahmer pidätettiin sen jälkeen, kun 11 miehen ja pojan jäänteet löydettiin hänen Milwaukeen asunnostaan Wisconsinista.
1992 – Kolumbiassa Medellínin lähellä huumekeisari Pablo Escobar pakeni luksusvankilastaan pelätessään karkotusta Yhdysvaltoihin.
2003 – Yhdysvaltain 101. maahanlaskudivisioona hyökkäsi erikoisjoukkojen avustamana irakilaiseen kotiin Mosulin kaupungissa surmaten Saddam Husseinin pojat Udain ja Qusain sekä Mustapha Husseinin (Qusain 14-vuotiaan pojan) ja henkivartijan.
2011 – Norjan joukkosurma. Anders Behring Breivik surmasi yhteensä 77 ihmistä Oslossa sekä Utøyan saaressa.
2016 – Müncheläiseen ostoskeskukseen suoritetussa terrori-iskussa kuoli ainakin yhdeksän ihmistä.
Kuolleita

1461 – Kaarle VII, Ranskan kuningas (s. 1403)
1645 – Gaspar de Guzmán Olivares, espanjalainen valtiomies (s. 1587)
1676 – Klemens X, paavi (s. 1590)
1832 – Napoleon II, Ranskan keisari (s. 1811)
1870 – Josef Strauss, itävaltalainen säveltäjä (s. 1829)
1908 – William Randal Cremer, vuoden 1903 Nobelin rauhanpalkinnon saanut brittiläinen poliitikko ja pasifisti (s. 1828)
1932 – Florenz Ziegfeld, yhdysvaltalainen revyyesitysten tuottaja (s. 1867)
1959 – Annie Mörk, suomalainen näyttelijä ja teatteriohjaaja (s. 1887)
1934 – John Dillinger, yhdysvaltalainen pankkiryöstäjä (s. 1903) (ammuttiin Biograph Theaterissa Chicagossa)
1968 – Giovanni Guareschi, italialainen toimittaja, sarjakuvataiteilija ja humoristi (Isä Camillo) (s. 1908)
1979 – Sándor Kocsis, unkarilainen jalkapalloilija (s. 1929)
1983 – Matti Laurila, jääkärieversti (s. 1895)
2003 – Qusai Hussein, Saddam Husseinin poika (s. 1966)
2003 – Udai Hussein, Saddam Husseinin poika (s. 1964)
2008 – Estelle Getty, yhdysvaltalainen näyttelijä (Tyttökullat) (s. 1923)
2008 – Matti Asseri Nyberg, tamperelainen nuorisotyöntekijä ja poliitikko (s. 1948)
2016 – Jouko Turkka, suomalainen teatteriohjaaja ja kirjailija (s. 1942)
2016 – Esko Hukkanen, suomalainen näyttelijä (s. 1927)
2017 – Fritz Hellwig, saksalainen poliitikko (s. 1912)
2019 – Li Peng, Kiinan kansantasavallan pääministeri 1987–1998 ja Kiinan kansankongressin puheenjohtaja 1998–2003 (s. 1928)
2020 – Robert Paulig, suomalainen liikemies, Robert’s Coffee -ketjun perustaja (s. 1947)
2020 – Urpo Vento, suomalainen kansanperinteen tutkija ja kanslianeuvos (s. 1935)
2021 – Carl Mesterton, suomalainen televisio-ohjaaja, käsikirjoittaja ja näyttelijä (s. 1929)
2022 – Heikki Haavisto, suomalainen keskustalainen poliitikko, MTK:n puheenjohtaja ja ministeri (s. 1935)
Juhlapäiviä

Pyhän Maria Magdaleenan juhla.
Swazimaa: Entisen kuninkaan Sobhuza II:n syntymäpäivä.
Piin likiarvon päivä (”Pi Approximation Day”), sillä 22/7 (ei-amerikkalainen päiväysmuoto kuluvalle päivälle) on lukuarvona lähellä piin likiarvoa. Monet pii-kerhot juhlivat päivää ja saattanevat juoda ”Piña Coladaa”.
Rotanpyydystäjän päivä (”Ratcatcher's Day”). Katso Grimmin satu ”Hamelnin pillipiipari”.
| 0 | 1 | 2 |
| --- | --- | --- |
|  |   Lyhyt tiivistelmä päivästä 22. heinäkuuta: |  |
:   Lasse Virén 1849 – Yhdysvaltalainen runoilija Emma Lazarus syntyi.  1886 – Poliitikko, näytelmäkirjailija, Yleisradion pääjohtaja ja liikenainen Hella Wuolijoki syntyi.  1908 – Painija Verner Weckman voitti Lontoon olympialaisissa Suomen historian ensimmäisen olympiakullan.  1949 – Kestävyysjuoksija, nelinkertainen olympiavoittaja ja poliitikko Lasse Virén syntyi.  1954 – Laos itsenäistyi.  2011 – Terrori-iskuissa Oslossa ja Utøyan saarella Norjassa kuoli 77 ihmistä ja 96 haavoittui.  
Katso myös: kalenteri ~ 21. heinäkuuta, 23. heinäkuuta
| --- | --- |
tammikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Agda Östlund

| Agda Östlund |
| --- | --- |

Ruotsin valtiopäivien jäsen toisessa kamarissa
 1922–1940  
Henkilötiedot
Koko nimi:  Agda Maria Östlund (o.s. Lundgren)
Syntynyt: 3. huhtikuuta 1870 Köping, Ruotsi
Kuollut: 26. kesäkuuta 1942 (72 vuotta) Tukholma, Ruotsi
Kansalaisuus:  ruotsalainen
Ammatti:  ompelija, poliitikko
Puoliso:  Anders Östlund
Lapset:  1
Tiedot
Puolue:  Sosiaalidemokraatit
 Nimikirjoitus
Agda Maria Östlund (o.s. Lundgren; 3. huhtikuuta 1870 Köping – 26. kesäkuuta 1942 Tukholma) oli ruotsalainen sosiaalidemokraattinen poliitikko ja yksi viidestä naisesta, jotka ensimmäisinä valittiin Ruotsin valtiopäiville vuoden 1921 vaaleissa – neljä muuta olivat Bertha Wellin, Nelly Thüring, Elisabeth Tamm ja Kerstin Hesselgren. Hän oli kotoisin Köpingistä ja ammatiltaan ompelija. Östlund osallistui aktiivisesti naisten äänioikeusliikkeeseen ja kiersi ympäri maata pitämässä puheita.
Östlundin muistokyltti Tukholmassa osoitteessa Upplandsgatan 61, jossa hän asui vuosina 1905–1925.
Aiheesta muualla

Kuvia tai muita tiedostoja aiheesta Agda Östlund Wikimedia Commonsissa
Abarth

| Abarth |
| --- | --- |

Yritysmuoto:  osakeyhtiö
Perustettu:  31. maaliskuuta 1949
Perustaja:  Carlo Abarth
Toimitusjohtaja:  Olivier François 
Avainhenkilöt:  John Elkann
Kotipaikka:  Torino, Italia
Toimiala:  autoteollisuus
Emoyhtiö:  Stellantis Italy
Omistaja:  Stellantis
Kotisivu:  abarth.com
Infobox OKVirheellinen NIMI-arvo: 
MHV Fiat-Abarth‎
Abarth oli alun perin italialainen kilpa-autovalmistaja. Yhtiön perusti Itävallassa syntynyt, mutta Italiaan kotiutunut Carlo Abarth (alun perin Karl, 1908–1979). Abarth vastasi myös Fiat-konsernin tehdaskilpatallien, Lancian ja Fiatin kilpa-autojen rakentamisesta, viritystöistä, sekä niiden ylläpidosta. [lähde? ]
Nykyisin Abarth on Stellantis-konsernin kilpailuosasto, ja tällä nimellä myydään viritysosia ja muotoilusarjoja. Abarth-merkki otettiin vuonna 2007 uudelleen käyttöön Fiatin urheilullisissa malleissa. Esiteltyjä malleja ovat Abarth Grande Punto ja Abarth 500. [lähde? ] Merkin tunnuksena on vaakuna, jossa on skorpioni.
Historia > Abarth & C. S.r.l

Ennen oman yrityksensä perustamista Carlo Abarth työskenteli monien kuuluisien nimien, kuten Ferdinand Porschen ja Tazio Nuvolarin, kanssa. Abarth tuotti kilpa-autoja myös Simcan kanssa ja valmisti ohessa myös pakosarjoja ja -putkistoja. Myöhemmin yritys valmisti erilaisia virityssarjoja katuautoihin, pääasiassa Fiatille. [lähde? ]
Historia > Fiat & Abarth

Vuonna 1971 Abarth myytiin Fiatille ja kilpa-auto-osasto Enzo Osellalle. Oston jälkeen kilpa-auto-osastosta muodostui Fiatin kilpaosasto, jota johti kuuluisa moottorisuunnittelija Aurelio Lampredi. Myös Fiatin kuuluisat ralliautot Fiat 124 Abarth ja Fiat 131 Abarth kantoivat Abarthin nimeä. Myöhemmin 1980-luvulla Abarth-nimeä käytettiin esimerkiksi Fiat Ritmo Abarthissa. Abarth oli vastuussa myös menestyksekkään Lancia Delta Integralen suunnittelusta. Abarth rakensi ja toimitti myös Lancia Martini Racingin kilpa-autot, vastaten myös niiden virityksestä sekä ylläpidosta. Ennen Lancioiden aikakautta Abarth huolehti myös Fiatin kilpatallin autoista. Myös muita Fiatin merkkejä, kuten Lancian ja Autobianchin, valmistamia autoja nimettiin uudelleen Abarth-nimen alle. Näistä malleista kuuluisin oli Autobianchi A112 Abarth. [lähde? ]
2000-luvulla Abarth-nimellä on merkitty lähinnä kori- ja varustelusarjoja, kuten esimerkiksi Fiat Stilo Abarth. [lähde? ]
Kuvia

Abarth Grande Punto
Abarth 500
Aiheesta muualla

Kuvia tai muita tiedostoja aiheesta Abarth Wikimedia Commonsissa
Stellantis
| Merkit> Merkit.Merkit.Stellantis Europe.Stellantis Europe.Stellantis Europe.Stellantis Europe.FCA US. | Nykyiset> Sidokset.Sidokset.Sidokset.Sidokset.Sidokset.Sidokset.Sidokset | Tytäryhtiöt> Nyk. yhteisyritykset.Ent. yhteisyritykset.. |  Abarth | Alfa Romeo | Chrysler | Citroën | Dodge | DS | Fiat | Fiat Professional | Jeep | Lancia | Maserati | Opel | Peugeot | Ram | SRT | Vauxhall> .. Abarth & C. | Alfa Romeo Automobiles | Citroën Automobiles | Fiat Automobiles | Fiat Professional | Lancia Automobiles | Fiat Auto Argentina | Fiat Brasil | Fiat Auto Poland | Opel Automobile | Peugeot Automobiles | Sevel. Fiat Automobili Srbija (67 %) | Fiat India Automobiles (50 %) | GAC Fiat Automobiles (50 %) | Tofaş Türk Otomobil (37,8 %). Nanjing Fiat Automobile. Katso tiedot yhtiöstä ja sen tuotteista omasta mallineestaan. Comau | Fiat Powertrain Technologies (VM Motori) | Italiana Editrice (77 %) (La Stampa |Il Secolo XIX) | Magneti Marelli | Maserati | Teksid (84,8 %) |
| --- | --- | --- | --- |
| Toimipaikat |  |  |  Luettelo Stellantis-yhtiön tehtaista | Lingotto (entinen) | Nardò Ring (entinen) |
| Avainhenkilöt |  |  |  Giovanni Agnelli | Gianni Agnelli | Andrea Agnelli | John Elkann | Carlos Tavares |
| Muut tärkeät yhtiöt |  |  |  CNH Industrial | Iveco Group | Ferrari | Exor | Fiat S.p.A. | Fiat Aviazione | Fiat Ferroviaria | Fiat Industrial |
Fiat Chrysler Automobiles
| Merkit> Merkit.Merkit.Sidokset.Sidokset.Sidokset.Sidokset.Sidokset.Sidokset.Sidokset | Nykyiset> Entiset..FCA Italy.FCA Italy.FCA Italy.FCA Italy.FCA US. | Tyttäret> Nyk. yhteisyritykset.Ent. yhteisyritykset.. |  Abarth | Alfa Romeo | Chrysler | Dodge | Fiat | Fiat Professional | Jeep | Lancia | Maserati | Ram | SRT>  AMC | Autobianchi | Barreiros | Ceirano | Commer | DeSoto | Eagle | Fargo | Hillman | Humber | Imperial | Innocenti | Karrier | Pegaso | Plymouth | SCAT | Seddon Atkinson | Singer | Simca | S.P.A. | Sunbeam | Valiant | Zastava... Abarth & C. | Alfa Romeo Automobiles | Fiat Automobiles | Fiat Professional | Lancia Automobiles | Fiat Auto Argentina | Fiat Brasil | Fiat Auto Poland. Fiat Automobili Srbija (67 %) | Fiat India Automobiles (50 %) | GAC Fiat Automobiles (50 %) | Sevel (50 %) | Tofaş Türk Otomobil (37,8 %). Nanjing Fiat Automobile. Katso tiedot yhtiöstä ja sen tuotteista omasta mallineestaan. Comau | Fiat Powertrain Technologies (VM Motori) | Italiana Editrice (77 %) (La Stampa |Il Secolo XIX) | Magneti Marelli | Maserati | Teksid (84,8 %) |
| --- | --- | --- | --- |
| Toimipaikat |  |  |  Luettelo FCA-yhtiön tehtaista | Lingotto (entinen) | Nardò Ring (entinen) |
| Avainhenkilöt |  |  |  Giovanni Agnelli | Gianni Agnelli | Andrea Agnelli | John Elkann | Sergio Marchionne | Michael Manley |
| Muut tärkeät yhtiöt |  |  |  CNH Industrial (Iveco) | Ferrari | Exor | Fiat S.p.A. | Fiat Aviazione | Fiat Ferroviaria | Fiat Industrial |
Afrikantaateli

| Afrikantaateli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Arecales
Heimo::  Palmukasvit Arecaceae
Suku::  Taatelit Phoenix
Laji::  reclinata
Kaksiosainen nimi
 Phoenix reclinata  Jacq. 
Katso myös
   Afrikantaateli Wikispeciesissä   Afrikantaateli Commonsissa 
Infobox OKNimi-testi OKIUCN-testi OK: 
Afrikantaateli (Phoenix reclinata) on taateleihin kuuluva palmupuu. Se kasvaa usein monirunkoisena ja pensasmaisena ja on 7,6–15 metriä korkea. Sitä tavataan jokien varsilla ja soilla lähes koko Afrikassa.
Kuvaus

Afrikantaateli muodostaa usein tiheän pensasmaisen kasvuston, josta kasvaa useampia runkoja. Puu kasvaa yleensä 7,6–15 metriä korkeaksi. Ruskeat rungot yleensä kaareutuvat poispäin kasvuston keskustasta. Afrikantaatelin ulkonäkö voi olla kuitenkin vaihteleva. Jotkin yksilöt ovat esimerkiksi vain yksirunkoisia. Rungon kruununa on väritykseltään tummanvihreästä keltavihreään olevia liuskoihin jakautuneita lehtiä. Lehdet ovat 2,4–4,5 metriä pitkiä ja noin 0,9 metriä leveitä ja kaareutuvat maata kohti.
Afrikantaateli on kaksikotinen kasvi. Heteet tuottavat runsaasti siitepölyä, ja oranssin ruskeat hedelmät kypsyvät myöhemmin. Ovaalinmuotoiset hedelmät ovat pienemmät kuin välimerentaatelin.
Levinneisyys ja elinympäristö

Afrikantaatelia kasvaa luonnollisesti lähes koko Afrikassa Etelä-Afrikasta Egyptiin. Sen luonnollisiin elinympäristöihin kuuluvat jokien rannat ja suot, mutta sitä kasvaa satunnaisesti myös ruohikoilla, joissa pohjavesi on tarpeeksi korkealla.
Aiheesta muualla

Suomen Lajitietokeskus: Afrikantaateli (Phoenix reclinata)
Kassu – Kasvien suomenkieliset nimet: Afrikantaateli (Phoenix reclinata)
UniProt: Taxonomy - Phoenix reclinata (englanniksi)
David Hamilton

| David Hamilton |
| --- | --- |
 Hamilton vuonna 2011.
Henkilötiedot
Syntynyt: 15. huhtikuuta 1933 Lontoo, Englanti
Kuollut: 25. marraskuuta 2016 (83 vuotta) Pariisi, Ranska
Ammatti:  valokuvaaja, elokuvaohjaaja
Muut tiedot
Tyyli:  erotiikka
David Hamilton (15. huhtikuuta 1933 – 25. marraskuuta 2016) oli brittiläinen valokuvaaja ja elokuvaohjaaja. Hänet tunnettiin unenomaisista, sumealla tarkennuksella otetuista valokuvista, jotka kuvasivat nuoria alastomia naisia. Hamiltonin tunnetuimpia töitä olivat hänen nuoria tyttöjä esittäneet kalenterinsa sekä Bilitis – tyttö ja unelman (1977) kaltaiset eroottiset elokuvat. Ranskassa uransa tehnyt Hamilton oli suosituimmillaan 1960-luvun lopulta 1970-luvun loppuun. Myöhemmissä arvosteluissa Hamiltonin kuvia on kuitenkin kritisoitu lapsipornografiaksi. Vuonna 2016 joukko entisiä valokuvamalleja syytti Hamiltonia seksuaalisesta hyväksikäytöstä, minkä Hamilton kuitenkin kiisti.
Elämä > Nuoruus

Hamilton syntyi Lontoossa 1933 ja opiskeli nuorena arkkitehtuuria. Impressionistimaalarien innoittamana Hamilton muutti vuonna 1953 Pariisiin, missä hän siirtyi muotialalle. Hamilton toimi ensin Ellen graafisena suunnittelijana ja myöhemmin Printemps-tavaratalon taiteellisena johtajana. Hamilton ryhtyi päätoimiseksi valokuvaajaksi vuoden 1966 tienoilla. Hänellä ei ollut alan muodollista koulutusta. Alkuun hän etsi malleja kaduilta ja uimarannoilta. Hänen kuvansa tulivat tunnetuksi ”Hamilton blur” -nimisestä utuisesta tehosteesta.
Elämä > Suosion huipulla

Hamilton saavutti nopeasti huomattavaa suosiota ja kohosi useiden eurooppalaisten lehtien taiteelliseksi johtajaksi. Tyypillisesti valokuvat esittivät kauniita teinityttöjä vähissä vaatteissa tai kokonaan alastomina. Ominaisia piirteitä olivat maaseutumiljööt, kukkien käyttäminen asusteina sekä luonnollisuuden korostaminen, kuten keinomateriaalien, vahvan ehostuksen ja näyttävien kampausten välttäminen. Naisten ohella Hamilton kuvasi esimerkiksi hedelmä- ja kukka-astelemia, luontomaisemia, eläimiä ja idyllisiä maalaismiljöitä. Rakeisuuden ja sumeuden vuoksi Hamiltonin kuvissa on usein unimainen tunnelma ja ne muistuttavat öljymaalauksia. Hamilton maalasi myös jonkin verran itse. Suosituimmillaan hänen valokuvansa olivat 1960-luvun lopulta 1970-luvun loppuun, jolloin niitä julkaistiin muun muassa Voguessa. Hamiltonin ensimmäinen valokuvakirja Rêves de jeunes filles ilmestyi 1971 ja myi yli miljoona kappaletta. Monet myöhemmistäkin kirjoista yltivät satojen tuhansien myyntilukuihin.
Vuosina 1977–1984 Hamilton ohjasi Ranskassa yhteensä viisi elokuvaa. Hänen valokuviensa tavoin ne olivat pehmeästi kuvattuja ja aiheiltaan eroottisia. Hamiltonin esikoiselokuva, teinitytön seksuaalisesta heräämisestä kertonut Bilitis – tyttö ja unelma, käsitteli naisen seksuaalisuutta ja menestyi varsin hyvin. Vuonna 1978 aikakauslehti Photo juhlisti Hamiltonin kymmenvuotista uraa 34-sivuisella artikkelilla, joka kuvaili valokuvaajaa ”tähdeksi” ja hänen uraansa ”riemuvoitoksi”.
Myöhemmissä elokuvissaan Hamilton alkoi kertoa tarinoita selkeämmin miehen näkökulmasta. Myös hänen valokuvansa muuttuivat 1970-luvun loppua kohden seksuaalisemmiksi ja niistä oli toisinaan rajattu mallin kasvot kokonaan pois. Vuosikymmenen vaihteen jälkeen Hamiltonin töiden suosio alkoi laskea, sillä hänen romanttinen tyylinsä ei enää sopinut ajan henkeen, jossa suosioon nousivat henkilökohtaiset ja poliittiset aiheet. Toisaalta laaja levikki sai Hamiltonin sinänsä omaperäisen tyylin vaikuttamaan kliseiseltä. Myös kuvien tapa kuvata nuoria, alastomia ja passiivisia naisia kohtasi aiempaa enemmän kritiikkiä. Vuonna 1984 ilmestynyt filmi Olet kohta nainen oli taloudellinen epäonnistuminen, eikä Hamilton sen jälkeen enää ohjannut elokuvia.
Elämä > Myöhemmät vaiheet

Hamilton jatkoi valokuvakirjojen julkaisua 1980- ja 1990-luvuilla, mutta niiden myynti jäi vähäiseksi eivätkä kriitikot suhtautuneet niihin suopeasti. Vuonna 1993 ilmestyi Hamilton-retrospektiivi Twenty Five Years of an Artist. Teoksessa Hamilton korosti muotikuvaajan sijaan rooliaan taiteilijana. Pari vuotta myöhemmin Hamiltonin teos The Age of Innocence joutui laajan kohun kohteeksi, ja esimerkiksi kristilliset tahot arvostelivat häntä voimakkaasti. Tähän vaikutti teoksen nimen (”Viattomuuden aika”) ja kameraa kohti katsovien alastomien nuorten naisten ristiriita. Samoin Hamiltonin varhaisen tuotannon tapa korostaa kohtausten unen- ja haaveilunomaisuutta puuttui The Age of Innocencesta. Joissakin kirjakaupoissa teos siirrettiinkin pois lasten ulottuvilta.
1970-luvun muoti saavutti uutta suosiota vuosituhannen vaihteen jälkeen, jolloin myös Hamiltonin tuotanto koki hienoisen renessanssin. Nostalgia kohdistui lähinnä hänen varhaisempaan, romanttisempaan tuotantoonsa. Varhaistuotantoa korosti myös vuonna 2006 ilmestynyt retrospektiivi David Hamilton, jossa Hamilton sivuutti 1970-luvun jälkeisen tuotantonsa lähes kokonaan. Vuosina 2006–2011 Hamilton teki jälleen joitakin korkean profiilin töitä ja kuvasi muun muassa Mélanie Thierryä ja Natasha Polya varhaisia valokuviaan muistuttavissa otoksissa.
Lokakuussa 2016 ranskalainen radiojuontaja ja kirjailija Flavie Flament väitti Hamiltonin raiskanneen hänet 30 vuotta aiemmin. 13-vuotias Flament oli tuolloin työskennellyt Hamiltonin mallina. Syytösten seurauksena myös joukko muita naismalleja kertoi Hamiltonin ahdistelleen ja hyväksikäyttäneen heitä. Hamilton kiisti syytökset ja ilmoitti haastavansa väitteiden esittäjät oikeuteen. 25. marraskuuta Hamilton löydettiin kuitenkin kotoaan kuoliaaksi tukehtuneena. Syynä oli ilmeisesti itsemurha.
Vastaanotto

Hamilton oli taloudellisesti eräs kaikkien aikojen menestyneimmistä taidevalokuvaajista. Hänen valokuviaan on ollut esillä muun muassa Yhdysvaltain kongressin kirjastossa, Carnegie Hallissa ja Amalienborgin linnassa. 1970-luvulla Hamiltonin kuvat olivat tutkija Perry Hintonin mukaan ”läsnä kaikkialla” (ubiquitous). Suuren yleisön parissa saavuttamastaan suosiosta huolimatta Hamilton ei juuri saanut tunnustusta taiteilijana, vaan hänen töitään on kuvailtu kitschiksi.
Hamiltonin kuvia on arvosteltu alastomien lasten esittämisestä eroottisessa sävyssä, ja kriitikoiden mukaan ne ovatkin pelkkää lapsipornoa. The Guardianin mukaan Hamiltonin valokuvat ”ovat pitkään olleet ’taidetta vai pornografiaa’ -keskustelun keskiössä”. Vuonna 2005 brittiläinen oikeusistuin katsoi Hamiltonin valokuvakirjojen omistamisen olevan lainvastaista. Päätöksen mukaan kuvia ”ei voi pitää taiteellisina ja ne ovat luonteeltaan ilmeisen seksuaalisia”. Paheksunnan ohella Hamiltonia on 2000-luvun arvioissa myös pilkattu ja häntä on kuvattu tyttöjä tirkisteleväksi ”irstaaksi vanhaksi mieheksi”.
Hamilton itse katsoi etsivänsä ”kadotetun paratiisin vilpittömyyttä.” Hän kertoi käsittelevän taiteessaan puhtautta ja vertasi työtään Vladimir Nabokovin Lolitaan. Hamilton huomautti myös, että vaikka monet hänen malleistaan olivat suhteellisen nuoria, hän ei koskaan kuvannut lapsia. Myönteisemmissä arviossa onkin korostettu Hamiltonin valokuvien emansipatorista ja idyllistä luonnetta ja huomautettu, että karkean pornografiset ainekset puuttuvat niistä kokonaan. Miestenlehti Gentlemen’s Quarterly kirjoitti vuonna 2000, että Hamiltonin nostalginen kaipuu menneiden aikojen viattomampaan erotiikkaan oli tervetulleessa kontrastissa 2000-luvun pop-kulttuurin pornografiseen seksuaalisuuteen. Lehden mukaan Hamiltonin tyyli ennakoi nykymuodin fiksaatiota nuoruuteen ja oli siten aikaansa edellä. Tutkija Perry Hintonin mukaan Hamiltonin kuvaukset yksinkertaisemmasta ja viattomammasta elämästä tulee nähdä 1960- ja 1970-lukujen hippikulttuurin kontekstissa.
Hamiltonin elokuvien on kuvailtu muistuttavan juonivetoisen kerronnan sijaan pikemminkin sarjaa toisiinsa linkittyviä valokuvasommitelmia. HLBT-elokuviin keskittyvällä CGiii-sivustolla tyypillisen Hamilton-elokuvan kuvaillaan olevan ”pehmeästi kuvattua pehmopornoa erinomaisella musiikilla”. Toistuvia juonielementtejä olivat insesti, voyeurismi ja teinityttöjen seksuaalisuus. Ohjaustöiden jälkimaine on vaihdellut keskinkertaisesta kielteiseen.
Filmografia

| Ranskankielinen nimi | Englanninkielinen nimi | Suomenkielinen nimi | Vuosi |
| --- | --- | --- | --- |
| Bilitis | Bilitis | Bilitis – tyttö ja unelma | 1977 |
| Laura, les ombres de l'été | Laura: Shadows of a Summer | – | 1979 |
| Tendres cousines | Cousins in Love | Hellät serkukset | 1980 |
| Un été à Saint-Tropez | A Summer in St. Tropez | – | 1983 |
| Premiers désirs | First Desires | Olet kohta nainen | 1983 |
Ahvenlampi (Puolanka)

| Ahvenlampi (Puolanka) |
| --- | --- |
 Näkymä järven pohjoisrantaan
Valtiot:  Suomi 
Paikkakunta:  Puolanka
Koordinaatit:  64°55′29″N, 27°29′42″E
Järvinumero:  60.091.1.001 
Mittaustietoja
Pinnankorkeus:  138,4 m
Pinta-ala:  0,787 km² 
 fiAhvenlampi 
Ahvenlampi on Kiiminkijoen vesistöalueeseen kuuluva pieni järvi Puolangalla. Järvelle on yhteys seututie 837:ltä Kiiminkijoen Kalliuskosken kohdalla ylittävältä metsäautotieltä. Järvi laskee suo-ojia myöten Kiiminkijoen sivuhaaraan Kuorejokeen. Ahvenkankaan länsilaidalla oleva järvi on syvimmillään kuusi metriä, pohjoispäässä on pieni suoalue. Järven rannat ovat asumattomia, mutta lounaan Nivanperän asuinalueelta järvelle tulee noin kilometrin mittainen polku.